Köp Twistshake Straw Cup 360ml 6+m Pastel Blue - Lekmer.se
> Straw Cup 360ml 6+m Pastel Blue
https://lekmer.se/straw-cup-360ml-6-m-pastel-blue/p/152271 152271 Straw Cup 360ml 6+m Pastel Blue https://lekmer.se/images/447140/nostotracking.jpg 119,0 119,0 SEK InStock Twistshake Baby/Baby feeding/Baby bottles and accessories ‘Positiewe tekens om staatsdiens se pensioenfondse te beskerm’ | Maroela Media
Die VF Plus het gesê adjunkpresident Cyril Ramaphosa is verlede maand deur die party in die parlement versoek om stappe te neem om die staatsdiens se pensioenfondse te beskerm en dit blyk uit parlementêre vrae aan die minister van finansies, Malusi Gigaba, dat die bal reeds aan die rol gesit is om aan hieraan uitvoering te gee.
“Verdere goeie nuus is die minister se antwoord op ŉ vraag dat die staatsdienspensioenfonds ten volle befonds is en al sy verpligtinge teenoor pensioenarisse kan nakom,” het adv. Anton Alberts, voorsitter van die VF Plus, in ŉ verklaring gesê.
“In antwoord op ŉ vraag oor die stappe wat die minister doen om pensioenfondse te beskerm wat deur die staat en staatsbeheerde ondernemings beheer word, is die antwoord dat die nasionale tesourie reeds ondersoek daarna ingestel het om alle staatsdienspensioenfondse onder die beheer van die Wet op Pensioenfondse te plaas.”
Alberts het gesê dit sal beteken dat lede toegang sal hê tot die Beregter vir Pensioenfondse wat kan ingryp en gratis ondersoeke doen na enige onreëlmatighede om lede se belange te beskerm.
“Die VF Plus sal voortgaan om hierdie saak te dryf en ons is vol hoop dat die stappe spoedig in werking gestel sal word. Ons vra dat die staatsdienspensioenfonds en alle ander pensioenfondse, insluitende Transnet se fondse, onder Die Wet op Pensioenfondse sal val sodat die pensioenfondsberegter toeganklik sal wees vir fondslede.”
Hy het gesê dit was juis die probleem met die twee gestroopte Transnet-pensioenfondse wat tans in ŉ regstryd teen Transnet gewikkel is dat die pensioenfondsberegter nie enige jurisdiksie oor die fondse gehad het nie.
“Alle fondslede sal ŉ groot sug van verligting kan slaak wanneer hierdie planne realiseer. Die VF Plus sal alles in sy vermoë doen om toe te sien dat dit wel spoedig ŉ werklikheid word,” het hy bygevoeg.
Ek vertrou die verandering wat aangebring is aan die formule van berekening wat lede se uitbetaling negatief beïnvloed indien hul sou bedank, word ook gewysig.
Wat se formule en hoe was dit voorheen vertraag? Ek het laas week bedank. Jou stelling maak my bang
Ag hulle beloftes beteken niks. Ons moet maar bid vir die beste
Die mense in beheer van die fonds kan nie vertrou word nie. Nog ‘n fonds wat “gekaap ” kan word!
Ek is diep dankbaar en besonder trots op die VF+ wat altyd ons belange op die hart dra! Julle het en sal altyd my stem hê! Baie dankie vir alles wat julle vir ons doen en beteken! Mag julle net verder van krag tot krag gaan!
Ek weet nie hkm nie maar n stemmetjie fluister in my oor ek moet nou na 29 jaar in staatsdiens bedank en geldjie gaan belê maar die vraag is waar gaan belê jy in ons samelewing want elkeen soek sy pond vleis so ek is op die oomblik baie confused met n beloftes van gigaba kan ek netsowel my geld self vir guzumpa gaan gee
LMF – Jy sal ‘n groot fout maak as jy na daardie stemmetjie luister. As jy met ‘n staatspensioen aftree vermeerder jou pensioen elke jaar met ‘n paar present, wat tot ‘n mate opmaak vir inflasie, terwyl ‘n belegging konstant bly en dus elke jaar minder werd word en dan nog aan rentekoersveranderings onderhewig is. ‘n Mens wil nie swaar kry wanneer jy te oud is om te werk nie. Ek ken mense wat dit gedoen het en hulle is nou afhanklik van genadegawes.
Dankie Grassie jy my nou iets gegee om oor te dink
Ja asb ons staatsamptenare wil nie dieselfde pad loop as die Spoornet pensieonarisse nie,
Grassie ek stem 100% saam met jou, dit is baie goeie advies
meisie v d vyver · 1 jaar gelede
Ek wil u net waarsku om nie u geld te bele nie my pappie se pensioen en ons sin het elke jaar mindergeword nou sit ons maar n paar rand in n spaar rekening by n fantastiese bank ek kan ook maandeliks trek daarvan as dit nodig is en ons kry darem bietjie rente op die geld EK weet nie of ek die bank mag noem nie As ek daardie jare geweet het wat ek nou weet sou ek nooit geld bele het nie al is ons geld min gaan slaap ek rustig want daardie bank kan ek ten volle vertrou
Annamarie Strydom · 1 jaar gelede
namens Transnet pensionnarisse net n groot dankie vir jul hulp. ons bly bid. ons kry maar swaar groete